ज़ान्दा ज़िला
ज़ान्दा ज़िला या त्सादा ज़िला (तिब्बती: རྩ་མདའ་རྫོང་, Zanda County या Tsada County) तिब्बत का एक ज़िला है। तिब्बत पर चीन का क़ब्ज़ा होने के बाद यह चीनी प्रशासनिक प्रणाली में तिब्बत स्वशासित प्रदेश के न्गारी विभाग में पड़ता है और उस विभाग के दक्षिण-पश्चिम में स्थित है। इसकी सीमाएँ भारत से लगती हैं। ज़ान्दा ज़िले की राजधानी थोलिंग शहर है जिसे चीन की सरकार 'ज़ान्दा' शहर कहती है। ऐतिहासिक रूप से यह गूगे राज्य का हिस्सा हुआ करता था जो भारत और तिब्बत के बीच के व्यापारी मार्ग पर स्थित था।